

**ประกาศความเป็นส่วนตัวด้านข้อมูลของวิทยากร**

มหาวิทยาลัยมหิดลเคารพสิทธิความเป็นส่วนตัวของวิทยากร และเพื่อให้เกิดความมั่นใจว่าวิทยากรได้รับความคุ้มครองข้อมูลส่วนบุคคล จึงได้จัดทำประกาศความเป็นส่วนตัวด้านข้อมูลของวิทยากรฉบับนี้ขึ้น เพื่อแจ้งให้ทราบถึงรายละเอียด  
ที่เกี่ยวข้องกับการเก็บรวบรวม การใช้ และการเปิดเผย (รวมเรียกว่า “การประมวลผล”) รวมตลอดถึงการลบ และทำลายข้อมูลส่วนบุคคลของวิทยากร ทั้งช่องทางออนไลน์ และช่องทางอื่น ๆ ตามที่พระราชบัญญัติคุ้มครองข้อมูลส่วนบุคคล พ.ศ. 2562 กำหนด

ประกาศความเป็นส่วนตัวด้านข้อมูลส่วนบุคคลนี้ใช้กับข้อมูลส่วนบุคคลที่ได้รับจากวิทยากรโดยตรง และข้อมูล  
ส่วนบุคคลที่ได้รับจากบุคคลหรือหน่วยงานอื่นที่เกี่ยวข้องซึ่งมหาวิทยาลัยจะต้องแจ้งให้วิทยากรรับทราบภายใน 30 วัน   
โปรดอ่านและทำความเข้าใจถึงกระบวนการที่มหาวิทยาลัยดำเนินการเกี่ยวกับข้อมูลส่วนบุคคลของวิทยากร

ในกรณีที่มีการเปลี่ยนแปลงเกี่ยวกับประกาศความเป็นส่วนตัวด้านข้อมูลส่วนบุคคล ทางมหาวิทยาลัยมหิดลจะแจ้งประกาศความเป็นส่วนตัวด้านข้อมูลส่วนบุคคลใหม่ไปยัง E-mail ของวิทยากรและในช่องทางอื่นที่วิทยากรสามารถเข้าถึงได้ เช่น บนหน้า Website : <https://privacy.mahidol.ac.th> เป็นต้น

**ประเภทของข้อมูลสวนบุคคลที่มีการเก็บรวบรวม ใช้ หรือเปิดเผย**

1. ข้อมูลที่ใช้ระบุตัวตน เช่น ชื่อ นามสกุล เลขประจำตัวบัตรประชาชน เลขหนังสือเดินทาง วัน เดือน ปีเกิด เพศ อายุ ลายมือชื่อ ภาพถ่าย
2. ข้อมูลติดต่อ เช่น ที่อยู่ เบอร์โทรศัพท์ อีเมล
3. ข้อมูลทางการเงิน เช่น หมายเลขบัญชีธนาคาร
4. ข้อมูลเกี่ยวกับความคิดเห็น หรือข้อมูลตามการตอบแบบสอบถาม
5. ข้อมูลส่วนตัวอื่น ๆ เช่น ประวัติการทำงาน ประวัติการศึกษา ประวัติการอบรม ความเชี่ยวชาญ รวมถึงหลักฐาน  
   ที่เกี่ยวข้อง เช่น ใบรับรอง เลขที่ใบอนุญาต เป็นต้น
6. ข้อมูลการเข้าร่วมกิจกรรมต่าง ๆ ของ มหาวิทยาลัย เช่น การบันทึกภาพนิ่ง การบันทึกภาพเคลื่อนไหว   
   การถ่ายทอดสดผ่านช่องทางออนไลน์ หรือการบันทึกหรือจัดทำข้อมูลในรูปแบบสื่อมัลติมีเดียอื่น ๆ เป็นต้น
7. ข้อมูลเกี่ยวกับรถยนต์ (กรณีประสงค์ให้มหาวิทยาลัยจัดเตรียมที่จอดรถให้) เช่น ยี่ห้อรถ เลขทะเบียน ~~ชื่อเจ้าของรถ~~เป็นต้น

**ข้อมูลส่วนบุคคลที่มีความละเอียดอ่อน**

มหาวิทยาลัยไม่มีความประสงค์จะเก็บรวบรวมและใช้ข้อมูลศาสนาและหมู่โลหิตที่ปรากฏอยู่ในสำเนาบัตรประจำตัวประชาชนของท่านเพื่อวัตถุประสงค์ใดโดยเฉพาะ หากท่านได้มอบสำเนาบัตรประจำตัวประชาชนให้แก่มหาวิทยาลัย ขอให้ท่านปกปิดข้อมูลดังกล่าว อย่างไรก็ตามมหาวิทยาลัยอาจเก็บรวบรวมข้อมูลส่วนบุคคลที่มีความละเอียดอ่อนของท่าน ได้แก่ ข้อมูลศาสนา ข้อมูลความพิการ และข้อมูลสุขภาพ เช่น ข้อมูลการแพ้อาหาร โดยมหาวิทยาลัยจะขอความยินยอมโดยชัดแจ้งจากท่านเป็นกรณีไป

**วัตถุประสงค์ในการเก็บรวบรวม ใช้ หรือเปิดเผยข้อมูลส่วนบุคคล**

|  |  |
| --- | --- |
| **วัตถุประสงค์** | **ฐานกฎหมายที่ใช้** |
| 1. เพื่อการติดต่อประสานงานที่จำเป็นในการเชิญท่านมาเป็นวิทยากร และเพื่อการเตรียมการดำเนินการ การจัดเตรียมความพร้อมและการอำนวยความสะดวกในการบรรยาย หรือดำเนินกิจกรรม ทั้งนี้ อาจมีการเปิดเผยข้อมูลส่วนบุคคลของท่านเท่าที่จำเป็นให้กับผู้ดำเนินงานที่เกี่ยวข้องของมหาวิทยาลัย หรือผู้ให้บริการสำหรับการดำเนินงานใด ๆ ที่เกี่ยวข้อง | ความจำเป็นเพื่อประโยชน์โดยชอบด้วยกฎหมาย  (Legitimate Interests) |
| 2.เพื่อประโยชน์ในการอำนวยความสะดวกแก่ท่านและผู้เข้าร่วมกิจกรรม ประชุม อบรม หรือสัมมนาที่จัดขึ้น  ให้สามารถเข้ารับชม หรือร่วมกิจกรรม ประชุม อบรม หรือสัมมนา ที่จัดขึ้นได้จากหลายพื้นที่โดยพร้อมกัน หรือการรับชมย้อนหลัง มหาวิทยาลัยอาจมีการบันทึกภาพเคลื่อนไหวและหรือเสียงของท่านในรูปแบบต่าง ๆ เช่น วิดีทัศน์ หรือการถ่ายทอดสด เป็นต้น ตลอดการจัดกิจกรรม ประชุม อบรม หรือสัมมนา อย่างไรก็ตาม มหาวิทยาลัยจะแจ้งให้ท่านทราบล่วงหน้า หากการจัดกิจกรรม ประชุม อบรม หรือสัมมนาดังกล่าวจะมีการบันทึกภาพเคลื่อนไหวและหรือเสียงของท่าน หรือมีการถ่ายทอดสด | ความจำเป็นเพื่อประโยชน์โดยชอบด้วยกฎหมาย  (Legitimate Interests) |
| 3.เพื่อการจัดเก็บข้อมูลเป็นองค์ความรู้ภายในมหาวิทยาลัย รวมถึงอาจมีการเก็บรวบรวมข้อมูลส่วนบุคคลของท่าน เช่น ข้อมูลส่วนบุคคลที่ปรากฏในเอกสารประกอบการบรรยาย ภาพถ่าย หรือภาพเคลื่อนไหวและหรือเสียงของท่านในรูปแบบต่าง ๆ เช่น วิดีทัศน์ เป็นต้น และอาจมีการแบ่งปันข้อมูลดังกล่าวกับหน่วยงานภายในมหาวิทยาลัยด้วย | ความจำเป็นเพื่อประโยชน์โดยชอบด้วยกฎหมาย  (Legitimate Interests) |
| 4.เพื่อการประชาสัมพันธ์เกี่ยวกับการจัดกิจกรรม ประชุม อบรม หรือสัมมนา ทั้งนี้ อาจมีการเปิดเผยประวัติ รวมทั้งภาพถ่ายหรือภาพเคลื่อนไหวของท่าน (ตามที่ท่านจัดส่งให้แก่มหาวิทยาลัย) เพื่อการประชาสัมพันธ์การจัดงาน การเชิญชวนบุคคลเข้าร่วมงาน และเพื่อการจัดทำเอกสารหรือสื่อประกอบการบรรยายในกิจกรรม ประชุม อมรมหรือสัมมนาดังกล่าว รวมทั้งอาจมีการถ่ายภาพนิ่ง หรือภาพเคลื่อนไหวระหว่างการดำเนินกิจกรรม ประชุม อบรม หรือสัมมนา  เพื่อประโยชน์ในการทำรายงานผลการดำเนินกิจกรรม ประชุม อบรม หรือสัมมนา ภายหลังจบกิจกรรมด้วย | ความจำเป็นเพื่อประโยชน์โดยชอบด้วยกฎหมาย  (Legitimate Interests) |
| 5.เพื่อการแบ่งปันช่องทางในการติดต่อท่าน เช่น ชื่อ นามสกุล เบอร์โทร อีเมล ให้กับหน่วยงานภายในมหาวิทยาลัยในกรณีที่หน่วยงานสนใจการบรรยาย การจัดกิจกรรม ประชุม อบรม หรือสัมมนาในลักษณะเดียวกับที่ท่านได้จัดหรือบรรยายให้กับมหาวิทยาลัย | ความจำเป็นเพื่อประโยชน์โดยชอบด้วยกฎหมาย  (Legitimate Interests) |

**ระยะเวลาในการเก็บรวบรวมข้อมูลส่วนบุคคล**

มหาวิทยาลัยจะเก็บรักษาข้อมูลส่วนบุคคลของท่านเป็นระยะเวลาเท่าที่จำเป็นเพื่อวัตถุประสงค์ในการเก็บรวบรวม ใช้ หรือเปิดเผยข้อมูลส่วนบุคคลซึ่งได้ระบุไว้ในประกาศฉบับนี้ หลักเกณฑ์ที่ใช้กำหนดระยะเวลาเก็บ ได้แก่ ระยะเวลาที่มหาวิทยาลัยยังคงจำเป็นต้องใช้ประโยชน์จากข้อมูลส่วนบุคคลของท่านตามวัตถุประสงค์ และอาจเก็บต่อไปตามระยะเวลาที่จำเป็นเพื่อการปฏิบัติตามกฎหมายหรือตามอายุความทางกฎหมาย

**การเปิดเผยข้อมูล**

        การดำเนินการตามวัตถุประสงค์ที่ระบุไว้ในหนังสือแจ้งฉบับนี้ มหาวิทยาลัยอาจเปิดเผยข้อมูลของท่านให้แก่หน่วยงานหรือบุคคลที่เกี่ยวข้อง ดังต่อไปนี้

1. หน่วยงานภายในมหาวิทยาลัย
2. หน่วยงานภายนอก เช่น หน่วยงานราชการ สถาบันการเงิน หรือหน่วยงานอื่นตามที่กฎหมายกำหนด เป็นต้น
3. ผู้เข้าร่วมกิจกรรม ประชุม อบรม หรือสัมมนา
4. บุคคลภายนอกอื่น ๆ ทั้งนี้การจัดกิจกรรม ประชุม อบรม หรือสัมมนา ในบางครั้งนั้น มหาวิทยาลัยอาจมี  
   การประชาสัมพันธ์หรือเผยแพร่ผ่านสื่อต่าง ๆ ทั้งช่องทาง online และ offline เช่น Facebook, Line, Twitter, YouTube, Website, E-mail เป็นต้น

**สิทธิของเจ้าของข้อมูลส่วนบุคคล**

การใช้สิทธิของเจ้าของข้อมูลส่วนบุคคลตามกฎหมายว่าด้วยการคุ้มครองข้อมูลส่วนบุคคล รวมถึงช่องทาง  
และการอำนวยความสะดวกให้แก่เจ้าของข้อมูลส่วนบุคลมีดังต่อไปนี้

1. สิทธิขอเข้าถึงและขอรับสำเนาข้อมูลส่วนบุคคลที่เกี่ยวกับตนซึ่งอยู่ในความคุ้มครองของมหาวิทยาลัย หรือขอให้เปิดเผยถึงการได้มาซึ่งข้อมูลส่วนบุคคลที่ตนไม่ได้รับความยินยอม (Right of Access)
2. สิทธิขอรับข้อมูลส่วนบุคคลที่เกี่ยวกับตนจากมหาวิทยาลัย ในกรณีที่มหาวิทยาลัยได้ทำให้ข้อมูลส่วนบุคคลนั้นอยู่ในรูปแบบที่สามารถอ่านหรือใช้งานโดยทั่วไปได้ด้วยเครื่องมือหรืออุปกรณ์ที่ทำงานได้โดยอัตโนมัติและสามารถใช้หรือเปิดเผยข้อมูลส่วนบุคคลได้ด้วยวิธีการอัตโนมัติ รวมทั้งสิทธิขอให้มหาวิทยาลัยส่งหรือโอนข้อมูลส่วนบุคคลในรูปแบบดังกล่าวไปยังผู้ควบคุมข้อมูลส่วนบุคคลอื่นเมื่อสามารถทำได้ด้วยวิธีการอัตโนมัติ และสิทธิขอรับข้อมูลส่วนบุคคลที่มหาวิทยาลัยส่งหรือโอนข้อมูลส่วนบุคคลในรูปแบบดังกล่าวไปยัง ผู้ควบคุมข้อมูลส่วนบุคคลอื่นโดยตรง เว้นแต่โดยสภาพทางเทคนิคไม่สามารถทำได้ (Right to Data Portability)
3. สิทธิคัดค้านการเก็บรวบรวม ใช้ หรือเปิดเผยข้อมูลส่วนบุคคลที่เกี่ยวกับตน (Right to Object)
4. สิทธิขอให้มหาวิทยาลัยดำเนินการลบหรือทำลาย หรือทำให้ข้อมูลส่วนบุคคลเป็นข้อมูลที่ไม่สามารถระบุ  
   ตัวบุคคลที่เป็นเจ้าของข้อมูลได้ (Right to Erasure)
5. สิทธิขอให้มหาวิทยาลัยระงับการใช้ข้อมูลส่วนบุคคล (Right to Restriction of Processing)
6. สิทธิร้องขอให้มหาวิทยาลัยดำเนินการให้ข้อมูลส่วนบุคคลถูกต้อง เป็นปัจจุบัน สมบูรณ์ และไม่ก่อให้เกิด  
   ความเข้าใจผิด (Right to Rectification)

มหาวิทยาลัยเคารพสิทธิของวิทยากรในฐานะเจ้าของข้อมูลภายใต้กฎหมายที่เกี่ยวข้อง ซึ่งวิทยากรสามารถติดต่อผู้ดูแลโครงการหรือกิจกรรม ประชุม อบรม หรือสัมมนา เพื่อแจ้งความประสงค์ขอใช้สิทธิของเจ้าของข้อมูลดังกล่าวข้างต้น ทั้งนี้ ตามกฎหมายบัญญัติและมหาวิทยาลัยอาจปฏิเสธการใช้สิทธิดังกล่าวข้างต้นของเจ้าของข้อมูลส่วนบุคคลหรือผู้มีอำนาจกระทำแทนได้หากไม่ขัดต่อกฎหมาย

**ข้อมูลเพิ่มเติมเกี่ยวกับประกาศด้านความเป็นส่วนบุคคล และการติดต่อประสานงาน**

ในกรณีที่วิทยากรมีข้อสงสัยหรือคำถามเกี่ยวกับข้อมูลความเป็นส่วนบุคคลของวิทยากร และในประกาศฉบับนี้ไม่ได้ระบุไว้ สามารถศึกษาเพิ่มเติมได้บนหน้า Website : <https://privacy.mahidol.ac.th> รวมถึงข้อเสนอแนะต่าง ๆ เกี่ยวกับข้อมูลส่วนบุคคล และประกาศมหาวิทยาลัยมหิดล เรื่อง นโยบายการคุ้มครองข้อมูลส่วนบุคคล พ.ศ. 2563

ในกรณีที่ต้องการความช่วยเหลือเพิ่มเติม สามารถประสานงานได้ผ่านเจ้าหน้าที่คุ้มครองข้อมูลส่วนบุคคล  
ของมหาวิทยาลัย (Data Protection Officer: DPO) หรือประสานงานผ่านทาง E-mail: [privacy@mahidol.ac.th](mailto:privacy@mahidol.ac.th)